heliodorus-scr-erot.aethiopica 1.30
ταῦτα εἰπὼν τὸν ὑπασπιστὴν περιεσκόπει , καὶ ὀνομαστὶ Θέρμουθιν ἐκάλει πολλάκις : ὡς δὲ ἦν οὐδαμοῦ , πολλὰ διαπειλήσας ἐπὶ τὴν πορθμίδα δρομαῖος ἔσπευδεν . ὁ γὰρ πόλεμος ἤδη συνερράγη , καὶ παρῆν ὁρᾶν καὶ πόρρωθεν τοὺς τὰ ἔσχατα κατὰ τὰς εἰσβολὰς τῆς λίμνης οἰκοῦντας ἁλισκομένους . οἱ γὰρ ἐπεληλυθότες τῶν ὑποπιπτόντων ἢ καὶ φυγῇ χρωμένων τὰ σκάφη καὶ τὰς καλύβας ἐνεπίμπρασαν : ὑφ̓ ὧν τῆς φλογὸς ἐπὶ τὸ πλησίον ἕλος διαρριπιζομένης καὶ τὸν πολὺν κατ̓ αὐτὸ κάλαμον σωρηδὸν νεμομένης ἄφραστόν τι καὶ ἀφόρητον ἐπὶ τοὺς ὀφθαλμοὺς σέλας ἔμπυρον , ἐπὶ δὲ τὴν ἀκοὴν ἠχὴ κατάκροτος ἐπεφέρετο . καὶ πολέμου πᾶν εἶδος καὶ ἐνηργεῖτο καὶ ἐξηκούετο , τῶν μὲν ἐγχωρίων προθυμίᾳ καὶ ῥώμῃ πάσῃ τὴν μάχην ὑφισταμένων , τῶν δὲ τῷ τε πλήθει καὶ τῆς ἐφόδου τῷ ἀπροσδοκήτῳ πλεῖστον ὑπερφερόντων , καὶ τοὺς μὲν ἐπὶ γῆς ἀναιρούντων , τοὺς δὲ εἰς τὴν λίμνην αὐτοῖς σκάφεσι καὶ αὐτοῖς οἰκήμασι βαπτιζόντων . ὑφ̓ ὧν ἁπάντων δοῦπός τις πρὸς τὸν ἀέρα συμμιγὴς ᾔρετο , πεζομαχούντων ὁμοῦ καὶ ναυμαχούντων , ὀλλύντων τε καὶ ὀλλυμένων , αἵματι τὴν λίμνην φοινιττόντων , πυρὶ δὲ καὶ ὕδατι συμπλεκομένων . ἅπερ ὡς εἶδέ τε καὶ ἤκουσεν ὁ Θύαμις , ἐνθύμιον αὐτῷ τὸ ὄναρ γίνεται , καθ̓ ὃ τὴν Ἶσιν ἑώρα καὶ τὸν νεὼν ἅπαντα λαμπάδων καὶ θυσιῶν ἀνάμεστον : καὶ ταῦτα ἐκεῖνα εἶναι τὰ νῦν ὁρώμενα , καὶ πρὸς τὰ ἐναντία τῶν προτέρων τὴν ὄψιν συνέβαλλεν , ὡς ἔχων οὐχ ἕξει τὴν Χαρίκλειαν , ὑπὸ τοῦ πολέμου ταύτης ἀφαιρεθείσης , καὶ ὡς φονεύσει καὶ οὐ τρώσει , ξίφει καὶ οὐκ Ἀφροδίτης νόμῳ . καὶ πολλὰ τὴν θεὰν ὡς δολερὰν ὀνειδίσας , καὶ δεινὸν ἡγησάμενος εἴ τις ἄλλος ἐγκρατὴς ἔσται Χαρικλείας , μικρὸν ἐπισχεῖν τοὺς σὺν αὑτῷ κελεύσας , καὶ ὡς κατὰ τόπον μένοντας ποιεῖσθαι δεήσει τὴν μάχην φράσας κλοτοπεύοντας περὶ τὸ νησίδιον καὶ διὰ τῶν πέριξ ἑλῶν κρυφίους τὰς ἐμβολὰς ποιουμένους ʽἀγαπητῶς γὰρ ἂν καὶ οὕτως ἀντισχεῖν πρὸς τὸ πλῆθος τῶν πολεμίων̓ , αὐτὸς δῆθεν ὡς τὸν Θέρμουθιν ἐπιζητήσων καὶ τοῖς ἑστίοις θεοῖς κατευξόμενος , ἕπεσθαί τε μηδενὶ συγχωρήσας , ἐπὶ τὸ δωμάτιον ἐμμανὴς ἀνέστρεφε . δυσανάκλητον δὲ πρὸς ὅπερ ἂν ὁρμήσῃ τὸ βάρβαρον ἦθος : κἂν ἀπογνῷ τὴν αὑτοῦ σωτηρίαν , προαναιρεῖν ἅπαν τὸ φίλον εἴωθεν , ἤτοι συνέσεσθαι αὐτοῖς καὶ μετὰ θάνατον ἀπατώμενον , ἢ χειρὸς πολεμίας καὶ ὕβρεως ἐξαιρούμενον . ὑφ̓ ὧν καὶ ὁ Θύαμις τῶν μὲν ἐν χερσὶ πάντων ἀμνημονήσας , καὶ ταῦτα ὥσπερ ἄρκυσι τοῖς πολεμίοις κεκυκλωμένος , ἔρωτι δὲ καὶ ζηλοτυπίᾳ καὶ θυμῷ κάτοχος , ἐπὶ τὸ σπήλαιον ἐλθὼν ὡς εἶχε δρόμου , καθαλόμενος , ἐμβοῶν τε μέγα καὶ τὰ πολλὰ αἰγυπτιάζων , αὐτοῦ που περὶ τὸ στόμιον ἐντυχών τινι Ἑλληνίδι τῇ γλώττῃ προσφθεγγομένῃ , ἀπὸ τῆς φωνῆς ἐπ’ αὐτὴν χειραγωγηθεὶς ἐπιβάλλει τε τῇ κεφαλῇ τὴν λαιὰν χεῖρα , καὶ διὰ τῶν στέρνων παρὰ τὸν μαζὸν ἐλαύνει τὸ ξίφος .
Lemmas: οὗτος λέγω ὁ ὑπασπιστής περισκοπέω , καί ὀνομαστί Θέρμουθις καλέω πολλάκις : ὡς δέ εἰμί οὐδαμοῦ , πολύς διαπειλέω ἐπί ὁ πορθμίς δρομαῖος σπεύδω . ὁ γάρ πόλεμος ἤδη συρράσσω , καί πάρειμι ὁράω καί πρόσωθεν ὁ ὁ ἔσχατος κατά ὁ εἰσβολή ὁ λίμνη οἰκέω ἁλίσκομαι . ὁ γάρ ἐπέρχομαι ὁ ὑποπίπτω ἤ καί φυγή χράω ὁ σκάφος καί ὁ καλύβη ἐμπίμπρημι : ὑπό ὅς ὁ φλόξ ἐπί ὁ πλησίον ἕλος διαρριπίζω καί ὁ πολύς κατά αὐτός κάλαμος σωρηδόν νέμω ἄφραστος τις καί ἀφόρητος ἐπί ὁ ὀφθαλμός σέλας ἔμπυρος , ἐπί δέ ὁ ἀκοή ἠχή κατάκροτος ἐπιφέρω . καί πόλεμος πᾶς εἶδος καί ἐνεργέω καί ἐξακούω , ὁ μέν ἐγχώριος προθυμία καί ῥώμη πᾶς ὁ μάχη ὑφίστημι , ὁ δέ ὁ τε πλῆθος καί ὁ ἔφοδος ὁ ἀπροσδόκητος πολύς ὑπερφέρω , καί ὁ μέν ἐπί γῆ ἀναιρέω , ὁ δέ εἰς ὁ λίμνη αὐτός σκάφος καί αὐτός οἴκημα βαπτίζω . ὑπό ὅς ἅπας δοῦπος τις πρός ὁ ἀήρ συμμιγής ἀείρω , πεζομαχέω ὁμοῦ καί ναυμαχέω , ὄλλυμι τε καί ὄλλυμι , αἷμα ὁ λίμνη φοινίσσω , πῦρ δέ καί ὕδωρ συμπλέκω . ὅς ὡς ὁράω τε καί ἀκούω ὁ Θύαμις , ἐνθύμιος αὐτός ὁ ὄναρ γίγνομαι , κατά ὅς ὁ Ἶσις ὁράω καί ὁ ναός ἅπας λαμπάς καί θυσία ἀνάμεστος : καί οὗτος ἐκεῖνος εἰμί ὁ νῦν ὁράω , καί πρός ὁ ἐναντίος ὁ πρότερος ὁ ὄψις συμβάλλω , ὡς ἔχω οὐ ἔχω ὁ Χαρίκλεια , ὑπό ὁ πόλεμος οὗτος ἀφαιρέω , καί ὡς φονεύω καί οὐ τιτρώσκω , ξίφος καί οὐ Ἀφροδίτη νόμος . καί πολύς ὁ θεά ὡς δολερός ὀνειδίζω , καί δεινός ἡγέομαι εἰ τις ἄλλος ἐγκρατής εἰμί Χαρίκλεια , μικρός ἐπέχω ὁ σύν ἑαυτοῦ κελεύω , καί ὡς κατά τόπος μένω ποιέω δέω ὁ μάχη φράζω κλοτοπεύω περί ὁ νησίδιον καί διά ὁ πέριξ ἕλη κρύφιος ὁ ἐμβολή ποιέω ἀγαπητός γάρ ἄν καί οὕτως ἀντέχω πρός ὁ πλῆθος ὁ πολέμιος , αὐτός δῆθεν ὡς ὁ Θέρμουθις ἐπιζητέω καί ὁ ἕστιος θεός κατεύχομαι , ἕπομαι τε μηδείς συγχωρέω , ἐπί ὁ δωμάτιον ἐμμανής ἀναστρέφω . δυσανάκλητος δέ πρός ὅς ἄν ὁρμάω ὁ βάρβαρος ἦθος : ἐάν ἀπογιγνώσκω ὁ ἑαυτοῦ σωτηρία , προαναιρέω ἅπας ὁ φίλος εἴωθα , ἤτοι σύνειμι αὐτός καί μετά θάνατος ἀπατάω , ἤ χείρ πολέμιος καί ὕβρις ἐξαιρέω . ὑπό ὅς καί ὁ Θύαμις ὁ μέν ἐν χείρ πᾶς ἀμνημονέω , καί οὗτος ὥσπερ ἄρκυς ὁ πολέμιος κυκλόω , ἔρως δέ καί ζηλοτυπία καί θυμός κάτοχος , ἐπί ὁ σπήλαιον ἔρχομαι ὡς ἔχω δρόμος , καθάλλομαι , ἐμβοάω τε μέγας καί ὁ πολύς αἰγυπτιάζω , αὐτοῦ που περί ὁ στόμιον ἐντυγχάνω τις Ἑλληνίς ὁ γλῶσσα προσφθέγγομαι , ἀπό ὁ φωνή ἐπί αὐτός χειραγωγέω ἐπιβάλλω τε ὁ κεφαλή ὁ λαιός χείρ , καί διά ὁ στέρνον παρά ὁ μαστός ἐλαύνω ὁ ξίφος .